ໄຂກອງປະຊຸມສະມັດຊາລັດຖະສະພາລະຫວ່າງຊາດ ອາຊຽນ (AIPA) ຄັ້ງທີ 37
ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ເຂົ້າຮ່ວມ AIPA – 37
ຕອນເຊົ້າວັນທີ 30/09 ຢູ່ນະຄອນຫລວງ Nay Pyi Taw ມຽນມາ, ໄດ້ໄຂກອງປະຊຸມສະມັດຊາລັດຖະສະພາລະຫວ່າງຊາດ ອາຊຽນ (AIPA)ຄັ້ງທີ 37. ຫົວຂໍ້ຂອງ AIPA ປີນີ້ແມ່ນ “AIPA ຟົດຟື້ນເພື່ອປະຊາຄົມອາຊຽນທີ່ກ້າວໜ້າ” ເຂົ້າຮ່ວມມີ 10 ຄະນະຜູ້ແທນລັດຖະສະພາຂອງບັນດາປະເທດເປັນສະມາຊິກ AIPA ລວມມີ: ບຣຸໄນ, ກຳປູເຈຍ, ອິນໂດເນເຊຍ, ລາວ, ມາເລເຊຍ, ຟີລີບປິນ, ສິງກະໂປ, ມຽນມາ, ໄທ ແລະ ຫວຽດນາມ. ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ໂດຍທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ເປັນຫົວໜ້າຄະນະເຂົ້າຮ່ວມ AIPA – 37.
ໃນຄຳປາໄສໄຂກອງປະຊຸມ, ທ່ານ Mahn Win Khai Than ປະທານ AIPA – 37 ຢືນຢັນວ່າ AIPA ເຄື່ອນໄຫວເພື່ອການພັດທະນາຂອງປະຊາຄົມອາຊຽນ, ທ່ານ Mahn Win Khai Than ປະທານ AIPA – 37 ເຊື່ອໝັ້ນວ່າ AIPA ຟົດຟື້ນ ແລະ ຕັ້ງໜ້າໃນປະຊາຄົມອາຊຽນຈະອະນຸຍາດໃຫ້ບັນດາປະເທດທາຍທາມຄຳເຫັນ ແລະ ຮ່ວມມືກັນ ແນໃສ່ພ້ອມກັນຊອກຫາວິທີການແກ້ໄຂໃຫ້ແກ່ສິ່ງທ້າທາຍລວມຂອງພາກພື້ນ.
ກ່າວຄຳເຫັນທີ່ວາລະປະຊຸມຄົບຄະນະຄັ້ງທີ 1, ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກີມເງິນ ຖືວ່າ :
“ ເຖິງວ່າເນັ້ນໜັກລັກສະນະຫຼາຍຮູບຫຼາຍສີໃນອາຊຽນກໍຕາມ, ພວກເຮົາຄວນເຄົາລົບທ່າອຽງພັດທະນາລວມ ແລະ ຄຳເຫັນສ່ວນຫຼາຍຂອງບັນດາສະມາຊິກອາຊຽນ, ປະຕິບັດຕາມກົດໝາຍສາກົນ, ກໍ່ສ້າງ ແລະ ປັບປຸງຄວາມເຊື່ອໝັ້ນ, ເຄົາລົບຜົນປະໂຫຍດອັນຊອບທຳຂອງກັນ ທີ່ກົມກ່ຽວກັບຜົນປະໂຫຍດຂອງອາຊຽນ. ນັ້ນແມ່ນບັນດາຫຼັກການທີ່ສຳຄັນເພື່ອສັນຕິພາບ, ວັດທະນາຖາວອນ ແລະ ຍືນຍົງ. ພວກເຮົາຄວນສະແດງຄວາມວິຕົກກັງວົນຢ່າງເລິກເຊິ່ງຕໍ່ໜ້າບັນດາສິ່ງທ້າທາຍລວມ ຄື ໄພກໍ່ການຮ້າຍ, ສະພາບການຢູ່ທະເລຕາເວັນອອກ, ບັນຫາສິ່ງແວດລ້ອມ, ການປ່ຽນແປງຂອງດິນຟ້າອາກາດ ”.
(ແຫຼ່ງຄັດຈາກ VOV)